section_heading: Ron Rivera i Cam Newton
paragraph_text: Loša sezona donijela je Carolini i smjenu trenera. Fox 2011. dobiva otkaz, a momčad preuzima Ron Rivera. Prve dvije sezone Rivera završava gubitničkim omjerom, ali se počinju nazirati pomaci nabolje. Newton je 2011. proglašen najboljim rookie napadačkim igračem sezone, a godinu kasnije još jedan pick Panthersa iz prve runde drafta dobiva sličnu nagradu - linebacker Luke Kuechly postaje najbolji rookie obrambeni igrač. Panthersi 2013. osvajaju diviziju s 12 pobjeda i ulaze u doigravanje prvi put nakon 2008.